Kap. 314, 315, 320, 322, 323, 326, 329, 334, 3323, 3329

Prop. 16 S

(2013–2014)
Proposisjon til Stortinget (forslag til stortingsvedtak)

Endringer i statsbudsjettet 2013 under Kulturdepartementet

Tilråding fra Kulturdepartementet 22. november 2013, godkjent i statsråd samme dag. (Regjeringen Solberg)

Dokumentet på regjeringen.no

1 Innledning

I denne proposisjonen legger Kulturdepartementet fram forslag til endringer i statsbudsjettet for 2013.

2 Endringsforslag

Kap. 314 Kultur og samfunn

Post 79 Til disposisjon

Bevilgningen på posten foreslås redusert for å dekke økt behov under kap. 315, post 71.

Departementet foreslår at bevilgningen i 2013 under kap. 314, post 79 Til disposisjon reduseres med 442 000 kroner.

Kap. 315 Frivillighetsformål

Post 71 Tilskudd til frivilligsentraler

Det forventes et merforbruk under denne posten på 442 000 kroner. Merforbruket skyldes endringer i antall frivilligsentraler og endringer i stillingsprosent som størrelsen på tilskuddet til den enkelte frivilligsentral beregnes ut i fra. Merutgiften dekkes ved tilsvarende reduksjon i bevilgningen under kap. 314, post 79.

Departementet foreslår at bevilgningen i 2013 under kap. 315, post 71 Tilskudd til frivilligsentraler økes med 442 000 kroner.

Kap. 320 Allmenne kulturformål

Post 75 Kulturprogram, kan overføres

Bevilgningen på posten foreslås redusert for å dekke økt behov under kap. 329, post 01.

Departementet foreslår at bevilgningen i 2013 under kap. 320, post 75 Kulturprogram reduseres med 0,5 mill. kroner.

Post 78 Ymse faste tiltak

I budsjettet for 2013 er det under denne posten satt av 2,1 mill. kroner til elevbesøk i kulturinstitusjoner. Utgiftene til elevbesøk i 2013 blir om lag 0,7 mill. kroner lavere enn tidligere anslått. Posten foreslås derfor redusert med ovennevnte beløp for å dekke økt behov under kap. 329, post 01.

Departementet foreslår at bevilgningen i 2013 under kap. 320, post 78 Ymse faste tiltak reduseres med 0,7 mill. kroner.

Post 79 Til disposisjon

Bevilgningen på posten foreslås redusert for å dekke økte behov under kap. 322, post 01 med 0,2 mill. kroner og kap. 323, post 01 med 0,5 mill. kroner.

Departementet foreslår at bevilgningen i 2013 under kap. 320, post 79 Til disposisjon reduseres med 0,7 mill. kroner.

Kap. 322 Billedkunst, kunsthåndverk og offentlig rom

Post 01 Driftsutgifter

Det foreslås at bevilgningen på posten økes med 0,2 mill. kroner til dekning av utgifter til tilstandsanalyse av Villa Stenersen. Det foreslås videre at bevilgningen på posten økes med 0,6 mill. kroner til forvaltning av prosjektene Nasjonale minnesteder etter 22. juli-hendelsene og monument over Christian Frederik. Den samlede merutgiften dekkes ved reduksjon i bevilgningene under kap. 320, post 79 og kap. 322, post 50.

Departementet foreslår at bevilgningen i 2013 under kap. 322, post 01 Driftsutgifter økes med 0,8 mill. kroner.

Post 50 Kunst i offentlige rom

Posten foreslås redusert for å dekke økt behov under kap. 322, post 01.

Departementet foreslår at bevilgningen i 2013 under kap. 322, post 50 Kunst i offentlige rom reduseres med 0,6 mill. kroner.

Kap. 323 Musikkformål

Post 01 Driftsutgifter

Det er behov for å øke bevilgningen på kap. 323, post 01 med 0,5 mill. kroner til dekning av utgifter til en ekspertgruppe som skal se nærmere på ordninger for kunst- og kulturformidling til barn og unge i skolen. Merutgiften dekkes ved tilsvarende reduksjon i bevilgningen under kap. 320, post 79.

Rikskonsertene forventer en reduksjon i inntektene på 2,8 mill. kroner under kap. 3323, post 01. Inntektsreduksjonen innebærer at bevilgingsbehovet under kap. 323, post 01 reduseres tilsvarende.

Departementet foreslår at bevilgningen i 2013 under kap. 323, post 01 Driftsutgifter reduseres med 2,3 mill. kroner.

Post 78 Ymse faste tiltak

I 2013 er det under denne posten avsatt 200 000 kroner til dirigentutvikling. Midlene vil ikke bli benyttet i 2013. Videre er det avsatt 125 000 kroner til Arne Nordheims komponistpris. Det er besluttet å dele ut denne prisen annenhvert år. Det blir ingen utdeling i 2013. Posten foreslås redusert med 325 000 kroner for å dekke økte behov under kap. 329, post 01.

Stortinget har bevilget et tilskudd på 21,5 mill. kroner til Music Norway under denne posten. Som følge av at Nasjonalbiblioteket har overtatt enkelte arbeidsoppgaver fra Music Norway, jf. omtale under kap. 323, post 78 i Prop. 1 S (2012–2013), er det behov for å omdisponere 2 mill. kroner av tilskuddet til Music Norway til Nasjonalbiblioteket under kap. 326, post 01. Tilskuddet til Music Norway for 2013 blir etter dette 19,5 mill. kroner.

Departementet foreslår at bevilgningen i 2013 under kap. 323, post 78 Ymse faste tiltak reduseres med 2,3 mill. kroner.

Kap. 326 Språk-, litteratur- og bibliotekformål

Post 01 Driftsutgifter

Nasjonalbiblioteket har fått overført arbeidsoppgaver fra Music Norway. Dette medfører 2 mill. kroner i økte utgifter for Nasjonalbiblioteket. Merutgiften dekkes av tilsvarende utgiftsreduksjon under kap. 323, post 78 Ymse faste tiltak.

Departementet foreslår at bevilgningen i 2013 under kap. 326, post 01 Driftsutgifter økes med 2 mill. kroner.

Kap. 329 Arkivformål

Post 01 Driftsutgifter

Riksarkivet overtok høsten 2012 arkivene etter 22. juli-kommisjonen og filmopptak fra rettssaken. I budsjettet for 2013 var det ikke tatt høyde for ekstra utgifter i forbindelse med håndteringen av dette materialet.

Håndteringen av arkivene etter 22. juli-kommisjonen og filmopptak fra rettssaken vil medføre 2,5 mill. kroner i økte driftsutgifter for Riksarkivet. Beløpet dekkes av utgiftsreduksjoner under kap. 320, post 75, kap. 323, post 78 og kap. 334, post 75 Medieprogram.

Det forventes en merinntekt på 3,4 mill. kroner under kap. 3329, post 01. De økte inntektene innebærer at utgiftene under kap. 329, post 01 øker tilsvarende.

Departementet foreslår at bevilgningen i 2013 under kap. 329, post 01 Driftsutgifter økes med 5,9 mill. kroner.

Kap. 334 Film- og medieformål

Post 75 Medieprogram, kan overføres

Bevilgningen på posten foreslås redusert for å dekke økt behov under kap. 329, post 01.

Departementet foreslår at bevilgningen i 2013 under kap. 334, post 75 Medieprogram reduseres med 1 mill. kroner.

Kap. 3323 Musikkformål

Post 01 Ymse inntekter

Bevilgningen på posten gjelder Rikskonsertenes inntekter fra offentlige konserter, arbeidsplasskonserter, skolekonserter, barnehagekonserter og prosjektvirksomhet m.m. Rikskonsertenes inntekter forventes å bli noe lavere enn budsjettert. Økningen i egenandeler fra kommunene for skolekonserter i 2013/2014 vil først bli effektuert i 2014, og oppdragsnivået blir noe lavere enn forventet. Samlet forventes det en mindreinntekt på 2,8 mill. kroner.

Departementet foreslår at bevilgningen i 2013 under kap. 3323, post 01 Ymse inntekter reduseres med 2,8 mill. kroner.

Kap. 3329 Arkivformål

Post 01 Ymse inntekter

Bevilgningen i 2013 gjelder i hovedsak inntekter fra salg av kildepublikasjoner, fotokopier og transkripsjoner av arkivmateriale. De samlede inntektene i 2013 forventes å bli 8,9 mill. kroner. Dette er 3,4 mill. kroner høyere enn budsjettert. De økte inntektene skal dekke tilsvarende økte utgifter under kap. 329, post 01 Driftsutgifter.

Departementet foreslår at bevilgningen i 2013 under kap. 3329, post 01 Ymse inntekter økes med 3,4 mill. kroner.

Tilråding

Kulturdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2013 under Kulturdepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2013 under Kulturdepartementet i samsvar med et vedlagt forslag.

Forslag
til vedtak om endringer i statsbudsjettet 2013 under Kulturdepartementet

I

I statsbudsjettet for 2013 gjøres følgende endringer:

Utgifter:

Kap.

Post

Formål

Kroner

314

Kultur og samfunn

79

Til disposisjon reduseres med

442 000

fra kr 4 423 000 til kr 3 981 000

315

Frivillighetsformål

71

Tilskudd til frivilligsentraler økes med

442 000

fra kr 114 468 000 til 114 910 000

320

Allmenne kulturformål

75

Kulturprogram, kan overføres, reduseres med

500 000

fra kr 11 339 000 til kr 10 839 000

78

Ymse faste tiltak reduseres med

738 000

fra kr 27 444 000 til kr 26 706 000

79

Til disposisjon, kan nyttes under post 01, reduseres med

700 000

fra kr 6 834 000 til kr 6 134 000

322

Billedkunst, kunsthåndverk og offentlige rom

01

Driftsutgifter økes med

800 000

fra kr 15 361 000 til kr 16 161 000

50

Kunst i offentlige rom reduseres med

600 000

fra kr 27 382 000 til kr 26 782 000

323

Musikkformål

01

Driftsutgifter reduseres med

2 250 000

fra kr 161 033 000 til kr 158 783 000

78

Ymse faste tiltak reduseres med

2 305 000

fra kr 103 799 000 til kr 101 494 000

326

Språk-, litteratur- og bibliotekformål

01

Driftsutgifter, kan nyttes under post 77, økes med

1 980 000

fra kr 516 501 000 til kr 518 481 000

329

Arkivformål

01

Driftsutgifter økes med

5 900 000

fra kr 323 712 000 til kr 329 612 000

334

Film- og medieformål

75

Medieprogram, kan overføres, reduseres med

1 000 000

fra kr 25 427 000 til kr 24 427 000

Inntekter:

Kap.

Post

Formål

Kroner

3323

Musikkformål

01

Ymse inntekter reduseres med

2 750 000

fra kr 28 678 000 til kr 25 928 000

3329

Arkivformål

01

Ymse inntekter økes med

3 400 000

fra kr 5 545 000 til kr 8 945 000